 Diuterọnọmi 22  Ị gaghị ahụ ehi nwanne gị ma ọ bụ atụrụ ya nke na-akpafu akpafu ma mara ama hapụ ya. Hụ na i dughachiteere ya nwanne gị.Ọ bụrụ na nwanne gị anọghị gị nso, ị maghịkwa onye ọ bụ, ị ga-akpụrụ ya lọta nụlọ gị, ọ ga-anọkwa nụlọ gị ruo mgbe nwanne gị ga-achọwa ya. Ị ga-akpụrụkwa ya kpụnye ya.Otú ahụkwa ka ị ga-eme ịnyịnya ibu ya, otú ahụkwa ka ị ga-eme ákwà mgbokwasị ya, otú ahụkwa ka ị ga-eme ihe ọ bụla bụ nke nwanne gị, nke furu efu, bụ nke funahụrụ ya i wee hụ ya. Ahapụla ya.Ị gaghị ahụ ịnyịnya ibu nwanne gị nwoke ma ọ bụ ehi ya ka ọ dara nụzọ ma mara ama hapụ ya. Hụ na i nyeere ya aka mee ka o bilie.E kwesịghị iyiwe nwaanyị uwe nwoke, nwoke ekwesịghịkwa igbokwasị ákwà nwaanyị; nihi na onye ọ bụla nke na-eme ihe ndị a bụ ihe arụ nanya Jehova bụ Chineke gị.Ọ bụrụ na ị hụrụ akwụ nnụnụ nihu gị mgbe ị na-aga nụzọ, nelu osisi ọ bụla ma ọ bụ nala, bụ nke ụmụ ọhụrụ nọ nime ya ma ọ bụ nke àkwá dị nime ya, ọ bụrụkwa na nne nnụnụ ahụ kpudoro ụmụ ọhụrụ ma ọ bụ kpu nàkwá, achịrịla nne nnụnụ ahụ na ụmụ ya.Hụ na ị chụpụrụ nne ha, ma i nwere ike ịchịrị ụmụ ya; ka ihe wee gaziere gị, ka ụbọchị gị wee dị ogologo.Ọ bụrụ na ị na-ewu ụlọ ọhụrụ, rụnye ihe nrụbichi nelu ụlọ gị, ka i wee ghara ime ka ikpe ọbara ma ụlọ gị nihi na mmadụ nwere ike isi na ya dapụ.Aghakọtala ụdị mkpụrụ abụọ nubi vaịn gị, ka ihe dum mkpụrụ ị ga-agha mịpụtara nakwa ihe si nubi vaịn gị wee ghara ịghọ ihe dịịrị ebe nsọ.Ejikọtala ehi na ịnyịnya ibu ọnụ wee jiri ha na-akọ ihe.Eyila uwe e ji ajị anụ na eri linin mee.Ị ga-emere onwe gị ihe dị yọrị yọrị na nsọtụ anọ nke ákwà ị na-egbokwasị nahụ.Ọ bụrụ na nwoke alụọ nwunye, ya na ya enwee mmekọahụ, o wee kpọ ya asị,o wee bo ya ebubo na o mere arụ ma wetara ya aha ọjọọ, wee sị, Onye a bụ nwaanyị m lụrụ, m wee garuo ya nso, ahụghịkwa m ihe na-egosi na ọ maghị nwoke;nna nwa agbọghọ ahụ na nne ya ga-ewepụtakwa ihe na-egosi na nwa agbọghọ ahụ amaghị nwoke wee gosi ndị okenye obodo nọnụ ụzọ ámá;nna nwa agbọghọ ahụ ga-agwakwa ndị okenye ahụ, sị, Ekenyere m nwoke a nwa m nwaanyị ka ọ bụrụ nwunye ya, o wee kpọ ya asị.Ma, lee, ọ na-ebo ya ebubo na o mere arụ, sị: Achọpụtawo m na nwa gị nwaanyị enweghị ihe na-egosi na ọ maghị nwoke. Ma nke a bụ ihe na-egosi na nwa m nwaanyị amaghị nwoke. Ha ga-agbasa ákwà mgbokwasị ahụ nihu ndị okenye obodo ahụ.Ndị okenye obodo ahụ ga-akpọ nwoke ahụ wee dọọ ya aka ná ntị.Ha ga-erikwa ya iwu otu narị shekel ọlaọcha ma were ya nye nna nwa agbọghọ ahụ, nihi na o wetaara nwa agbọghọ na-amaghị nwoke bụ onye Izrel aha ọjọọ; ọ ga-abụ nwunye ya. A gaghịkwa ekwe ka ọ gbaa ya alụkwaghịm ụbọchị ya niile.Otú ọ dị, ọ bụrụ na ihe a abụrụ eziokwu, na a hụghị ihe na-egosi na nwa agbọghọ ahụ amaghị nwoke,ha ga-akpọpụta nwa agbọghọ ahụ nihu ụlọ nna ya, ndị ikom obodo ya ga-eji nkume tụgbuo ya, nihi na o mewo ihe nzuzu na-eweta ihere nIzrel site nịgba akwụna nụlọ nna ya. Ị ga-esi otú a kpochapụ ihe ọjọọ netiti unu.Ọ bụrụ na a hụ ka nwoke na nwunye onye ọzọ dina, ha abụọ ga-anwụkọ ọnụ, nwoke ahụ na nwaanyị ahụ ya na ya dina. Ị ga-esi otú a kpochapụ ihe ọjọọ nIzrel.Ọ bụrụ na e nwee nwa agbọghọ na-amaghị nwoke nke nwoke kwere nkwa ọlụlụ, nwoke ọzọ ewee hụ ya nobodo, ya na ya ewee dinaa,unu ga-akpọpụta ha abụọ nọnụ ụzọ ámá obodo ahụ ma were nkume tụgbuo ha. Nwa agbọghọ ahụ ga-anwụ nihi na o tighị mkpu nobodo, nwoke ahụ ga-anwụkwa nihi na o wedara nwunye nwoke ibe ya nala. Ị ga-esi otú a kpochapụ ihe ọjọọ netiti unu.Otú ọ dị, ọ bụrụ nọhịa ka nwoke ahụ hụrụ nwa agbọghọ e kwere nkwa ọlụlụ, nwoke ahụ ewee bagide ya ma dinaa ya, nwoke ahụ nke dinara ya ga-anwụ naanị ya,emela nwa agbọghọ ahụ ihe ọ bụla. Nwa agbọghọ ahụ emeghị mmehie kwesịrị ọnwụ, nihi na ihe a dị nnọọ ka mgbe mmadụ biliri wakpo mmadụ ibe ya wee gbuo ya, ya bụ, gbuo mkpụrụ obi.Nihi na ọ bụ nọhịa ka ọ hụrụ ya. Nwa agbọghọ ahụ e kwere nkwa ọlụlụ tiri mkpu, ma ọ dịghị onye nọ ịnapụta ya.Ọ bụrụ na nwoke hụrụ nwa agbọghọ, bụ nwa agbọghọ na-amaghị nwoke, onye a na-ekwebeghị nkwa ọlụlụ, o wee bagide ya ma dinaa ya, e wee hụ ha,nwoke ahụ nke dinara ya ga-enye nna nwa agbọghọ ahụ shekel ọlaọcha iri ise, ọ ga-aghọkwa nwunye ya nihi na o wedara ya nala. A gaghị ekwe ka ọ gbaa ya alụkwaghịm ụbọchị ya niile.Ọ dịghị onye kwesịrị ịkpọrọ nwunye nna ya, ka o wee ghara ikpuli uwe mwụda nna ya. 